**Výzva na prihlasovanie na** **inovatívny vzdelávací tréning so zameraním na interkultúrne vzdelávanie v školách so žiakmi z rómskych komunít**

Štátny pedagogický ústav realizuje inovatívny vzdelávací tréning so zameraním na interkultúrne vzdelávanie v školách so žiakmi z rómskych komunít. Aktivita je realizovaná v rámci preddefinovaného projektu *„Inovatívne vzdelávanie učiteľov s cieľom zvýšiť ich interkultúrne kompetencie vo vzdelávacom procese rómskych žiakov“*, známeho pod sloganom *„Spolu s Rómami dosiahneme viac“* v rámci programu *Miestny rozvoj, odstraňovanie chudoby a inklúzia Rómov* financovaného z Nórskych grantov a zo štátneho rozpočtu Slovenskej republiky.

**Názov vzdelávacieho tréningu:** Interkultúrne vzdelávať v škole so žiakmi z rómskych komunít

**Hlavný cieľ a špecifické ciele vzdelávacieho tréningu:**

*Hlavný cieľ*

* Zdokonaliť kľúčové profesijné kompetencie účastníkov vzdelávacieho tréningu v oblastiach:
* Rómsky jazyk (komunikačná úroveň A1 – pre začiatočníkov)
* Rómska kultúra a rómska história
* Interkultúrna výchova
* Inovatívne vzdelávacie metódy

Špecifické ciele:

* Zdokonaliť kľúčové profesijné kompetencie účastníkov vzdelávacieho tréningu v oblastiach práce so žiakmi z rómskych komunít.
* Aplikovať získané kompetencie a znalosti z rómskeho jazyka, rómskej kultúry, rómskej histórie, interkultúrnej výchovy prostredníctvom inovatívnych vzdelávacích metód v praxi.
* Rozvíjať postupy interkultúrnej komunikácie s deťmi a ich rodičmi.

**Cieľové skupiny:**

* učiteľ materskej školy
* učiteľ 1. stupňa základnej školy
* učiteľ 2. stupňa základnej školy
* učiteľ strednej školy
* asistent učiteľa
* vychovávateľ

**Vzdelávacie tréningy pozostávajú zo 4 modulov:**

Modul 1: Úvod k interkultúrnemu vzdelávaniu (10 hod.)

Modul 2: O histórii, etnografii a folklóre Rómov (30 hod.)

Modul 3: Motivácia žiakov konverzáciou v rómskom jazyku (50 hod.)

Modul 4: Inovatívnymi metódami k inklúzii vo vzdelávaní (20 hod.)

Vzdelávací program sa uskutoční v rozsahu **110 hodín** a bude trvať najviac **12 mesiacov.** Po úspešnej záverečnej prezentácií a pohovore pred trojčlennou skúšobnou komisiou získa absolvent certifikát vydaný Štátnym pedagogickým ústavom.

**Predbežný termín začiatku realizácie vzdelávacieho tréningu:** Marec 2022

**Kombinovaná forma vzdelávania:** prezenčná, dištančná v on-line prostredí

**Miesto v prípade prezenčnej formy vzdelávania:** Košice

**Cestovné, ubytovanie a stravné hradí Štátny pedagogický ústav.**

**Uchádzač zasiela na doleuvedenú poštovú adresu v termíne do 31.01.2022 (vrátane):**

**-** vyplnený prihlasovací formulár

- potvrdenie o pedagogickej činnosti

- súhlas dotknutej osoby k spracúvaniu osobných údajov

**Kontaktná adresa:** Štátny pedagogický ústav, PhDr. Jozef Facuna, PhD., Pluhová 8, 831 03 Bratislava

**Informácia o výsledku výberu bude poslaná všetkým záujemcom po ukončení prihlasovania na e-mailovú adresu uvedenú v prihlasovacom formulári najneskôr do 8. 2. 2022 (vrátane).**

Tešíme sa na Vašu účasť.

Kontakt: PhDr. Jozef Facuna, PhD., jozef.facuna@statpedu.sk

Webové sídlo: [www.spolu-together-jekhetane.sk](http://www.spolu-together-jekhetane.sk)



***„Spolu s Rómami dosiahneme viac“/„Jekhetane le Romenca buter keraha“/ „Together with Roma, we will achieve more“***